Για την διόρθωση του αστιγματισμού χρησιμοποιούνται γυαλιά οράσεως ή φακοί επαφής. Η θεραπεία της μυωπίας περιλαμβάνει φακούς επαφής και γυαλιά οράσεως, ενώ στην πορεία, όταν η μυωπία σταθεροποιηθεί μπορεί να διορθωθεί με λέιζερ. Η πρεσβυωπία μπορεί να διορθωθεί με τη χρήση γυαλιών οράσεως. Για τα άτομα με ταυτόχρονη μυωπία, η αφαίρεση των γυαλιών διευκολύνει την ανάγνωση από κοντά, ενώ για τα άτομα χωρίς ταυτόχρονη μυωπία, χρησιμοποιούνται διεστιακά γυαλιά οράσεως, που επίσης διευκολύνουν την ανάγνωση από κοντά.